দুর্ঘটনায় নিহত বিশ্ব রেকর্ডধারী কিপটাম
এক দশক আগেও খালি পায়ে মাঠে গবাদিপশু চরাতেন কেলভিন কিপটাম। এরপর রুয়ান্ডার কোচ গারভাইস হাকিজিমানার নজরে এসে দূরপাল­ার দৌড়ে মনোযোগ দেন তিনি।







২০১৮ সালে প্রথম বড় প্রতিযোগিতায় অংশ নিতে অন্যের জুতো ধার করতে হয়েছিল কেনিয়ার এই দৌড়বিদকে। সেই কিপটাম গত বছর ছেলেদের ম্যারাথনে বিশ্বরেকর্ড গড়ে রাতারাতি তারকা হয়ে যান।




আসন্ন প্যারিস অলিম্পিকেও ফেভারিট ভাবা হচ্ছিল তাকে। কিন্তু একটি দুর্ঘটনা সব শেষ করে দেয়। রোববার রাতে কেনিয়ায় এক মর্মান্তিক সড়ক দুর্ঘটনায় মারা গেছেন ম্যারাথনের বিশ্ব রেকর্ডধারী অ্যাথলেট কিপটাম ও তার কোচ হাকিজিমানা।
২৪ বছর বয়সি কিপটাম নিজেই গাড়ি চালাচ্ছিলেন। নিয়ন্ত্রণ হারিয়ে গাড়িটি একটি গাছে ধাক্কা লেগে উলটে যায়। ঘটনাস্থলেই দুজনের মৃত্যু হয়। একজন নারী যাত্রীকে আহত অবস্থায় উদ্ধার করে হাসপাতালে নিয়ে যাওয়া হয়।
গত বছর যুক্তরাষ্ট্রে শিকাগো ম্যারাথনে ৪২ কিলোমিটার দৌড় দুই ঘণ্টা ৩৫ সেকেন্ডে শেষ করে বিশ্ব রেকর্ড গড়া কিপটামের অকাল প্রয়াণে শোকের ছায়া নেমে এসেছে কেনিয়ায়। গভীর শোক প্রকাশ করেছেন বিশ্ব অ্যাথলেটিক্সের সভাপতি সেবাস্তিয়ান কো।

এক দশক আগেও খালি পায়ে মাঠে গবাদিপশু চরাতেন কেলভিন কিপটাম। এরপর রুয়ান্ডার কোচ গারভাইস হাকিজিমানার নজরে এসে দূরপাল­ার দৌড়ে মনোযোগ দেন তিনি।